stanford-oval/wikipedia huggingface dataset:
Cameron Wake
Ura > BC Lions

Wake solmi toukokuussa 2007 vapaana pelaajana sopimuksen CFL:llä pelaavan BC Lionsin kanssa. Hänet vaihdettiin tukimiehen pelipaikalta ulommaksi linjamieheksi, joka auttoi Waken pelaamista. Hänet valittiin CFL:n avausviikolla viikon puolustajaksi kerättyään seitsemän taklausta ja kolme säkitystä ottelussa Toronto Argonautseja vastaan. Kauden päätyttyä Wake keräsi yhteensä 72 taklausta ja 16 säkitystä tulokaskaudellaan. Hänestä tuli kauden päätteeksi CFL historian ensimmäinen pelaaja, joka valittiin kauden tulokkaaksi ja kauden parhaaksi puolustajaksi yhden kauden aikana.
Toisella kaudellaan 2008, Wake johti CFL:n säkitystilastoa 23:lla ja nimettiin kauden päätteeksi kauden 2008 erinomaiseksi puolustajaksi.
Ura > Miami Dolphins

Kauden 2008 jälkeen Wake sai useilta NFL seuroilta tarjouksia, kuten St. Louis Ramsilta, New Orleans Saintsilta, Buffalo Billsilta ja Minnesota Vikingsilta. Wake valitsi Miami Dolphinsin, jonka kanssa hän allekirjoitti nelivuotisen sopimuksen 18. tammikuuta 2009.
Wake pelasi avauskaudellaan 16 ottelua, mutta oli avauksessa vain kerran Billsiä vastaan. Hän keräsi kauden aikana 23 taklausta ja 5.5 säkitystä. Toisella kaudella Wake pelasi kaikki 16 ottelua avauksessa ja rikkoi tulokaskautensa tilastot. Hän keräsi yhteensä 57 taklausta ja 14 säkitystä. Myös kolmannella kaudellaan 2011, Wake pelasi suurimman osan otteluista avauskokoonpanossa. Hän pelasi kaikkiaan 14 ottelua avauksessa ja oli mukana kaikissa 16 ottelussa. Wake keräsi yhteensä 42 taklausta ja 8.5 säkitystä.
Toukokuussa 2012 Wake allekirjoitti nelivuotisen jatkosopimuksen Dolphinsin kanssa. Hän pelasi toisen kerran urallaan NFL:llä kauden kaikki 16 ottelua avauksessa. Hän keräsi yhteensä 53 taklausta ja 15 säkitystä, joka oli hänen uransa ennätys. Kausi 2013 ei sujunut yhtä hyvin. Wake pelasi kaikkiaan 15 ottelua ja kaikki avauksessa, mutta saavutti vain 37 taklausta ja 8.5 säkitystä, joka oli hänen uransa heikoin suoritus edellisiin kausiin nähden.
Myöskään kaudella 2014 Wake ei yltänyt parempiin tuloksiin. Hän oli jälleen mukana kaikissa 16 ottelussa ja avauksessa, mutta keräsi 38 taklausta. Sen sijaan säkityksiä Wake keräsi 11.5, joka oli hänen NFL uran kolmanneksi paras suoritus.
Kaudella 2015 Wake kärsi akillesvamman lokakuussa ottelussa New England Patriotsia vastaan, jonka vuoksi hän oli loppukauden poissa. Wake ehti pelata seitsemän ottelua, joista hän oli kaikissa avauksessa. Hän keräsi tuossa ajassa seitsemän taklausta ja seitsemän säkitystä. Wake paransi otteitaan seuraavalla kaudella ja hänet valittiin sarjan 100 parhaan pelaajan joukkoon keväällä 2017.
Wake teki kahden vuoden jatkosopimuksen Dolphinsin kanssa helmikuussa 2018.
Ura > Tennessee Titans

Keväällä 2019 Wake siirtyi kolmivuotisella sopimuksella Tennessee Titansiin.
Bruno Kölniläinen

| Pyhä Bruno Kölniläinen |
| --- | --- |
 José de Riberan maalaus pyhästä Brunosta
Henkilötiedot
Syntynyt: n. 1030 Köln, Pyhä saksalais-roomalainen keisarikunta
Kuollut: 6.10.1101 Serra San Bruno, nyk. Italia
Ammatti:  Munkki
Bruno Kölniläinen, myös Pyhä Bruno Kölniläinen (noin 1030 – 6.lokakuuta 1101) oli Kartusiaanien sääntökunnan perustaja ja katolisen kirkon pyhimys. Hän on Calabrian ja Saksan suojeluspyhimys. Hänet kuvataan usein pääkallon, ristin tai kirjan kanssa.
Bruno toimi opettajana Reimsissä, jossa hänen oppilaanaan oli muun muassa tuleva paavi Urbanus II, jonka neuvonantajana hän myöhemmin toimi. Oltuaan Reimsin hiippakunnan kanslerina hän perusti Kartusiaanien sääntökunnan. Hänelle myös tarjottiin Calabrian arkkipiispan paikkaa, mutta hän kieltäytyi.
Pyhä Bruno ristin kanssa.
Kuolemansa jälkeen hänet haudattiin pienen Santa Marian erakkomajan hautausmaalle, josta hänen luunsa löydettiin 1513. Häntä ei varsinaisesti kanonisoitu koskaan, mutta paavi Gregorius XV sisällytti hänet pyhimyskalenteriin vuonna 1623.
Hamad Al Fardan

Hamad Al Fardan (arab. حامد الفردن‎; s. 29 kesäkuuta 1987 Manama) on bahrainilainen moottoriurheilija ja ensimmäinen bahrainilainen, joka on kilpaillut GP2-tasolla. Hän on rallikuljettaja Ahmed Al Fardanin poika.
Ura

Al Fardan aloitti kilpauransa vuonna 2004 Aasian Formula BMW -sarjassa ja jo seuraavana vuonna hän sijoittui sarjan kolmanneksi. Hän kilpaili samanaikaisesti myös Formula BMW World Final -kilpailussa jääden 18:nneksi.
Vuonna 2006 Al Fardan kilpaili Aasian Formula V6 -sarjassa sijoittuen kuudenneksi, vaikka hän ei osallistunut sarjan viimeisiin neljään osakilpailuun. Hän kilpaili samanaikaisesti myös uusiseelantilaisessa Toyota Racing Series -sarjassa sijoittuen 13:nneksi. Seuraavana vuonna hän sijoittui samassa sarjassa 11:nneksi.
Vuonna 2007 Al Fardan siirtyi Ison-Britannian F3-mestaruussarjaan, jossa hän sijoittui kolmanneksi. Myöhemmin kaudella 2007-08 Al Fardan kilpaili Aasian F3-mestaruussarjaan ja sijoittui neljänneksi.
Vuonna 2008 Al Fardan kilpaili Saksan F3-mestaruussarjassa sijoittuen 11:nneksi, mutta hänen kautensa sarjassa jäi kesken loukkaantumisen vuoksi. Al Fardan kilpaili myös Aasian GP2-sarjassa kaudella 2008-09 ISport-tallissa saavuttaen kaksi pistettä. Myöhemmin vuonna 2009 Al Fardan palasi Aasian Formula V6 -sarjaan ja voitti sarjan mestaruuden.
Break the Border

| Break the Border Yohio |
| --- | --- | --- |

Studioalbumin tiedot
 Äänitetty : 2012–2013
 Julkaistu:  27. maaliskuuta 2013  15. toukokuuta 2013
 Tyylilaji: rock, pop
 Kesto: 39.21
 Levy-yhtiö: Ninetone, Universal
Yohion muut julkaisut
|   | Break the Border 2013 | Together We Stand Alone 2014 |
Singlet albumilta Break the Border
 ”Our Story” Julkaistu: 19. lokakuuta 2012  ”Heartbreak Hotel” Julkaistu: 24. helmikuuta 2013
Break the Border on ruotsalaisen laulajan Yohion debyyttialbumi, joka julkaistiin Ruotsissa 27. maaliskuuta 2013 englanninkielisenä versiona. Japanissa albumi julkaistiin 15. toukokuuta 2013. Break the Border sisältää myös kappaleen ”Heartbreak Hotel”, jolla Yohio osallistui vuoden 2013 Melodifestivaleniin ja sijoittui finaalissa toiseksi.
Kappaleet

Kaikki kappaleet kirjoittanut Yohio, ellei toisin mainittu.
| --- | --- |
 Ruotsin painos 2013 – Beginning of the End – 1.04  (Yohio, Daif)  My Murderous Urge – 3.18  Revolution – 3.11  Heartbreak Hotel – 3.03  (Yohio, Fransson, Lundgren, Larsson, Göranson)  Our Story – 3.22  Sakura, Falling – 4.19  (Yohio, Gackt)  Innocence – 3.42  On the Verge – 3.31  Rain ~ A Scene Drenched in Rain ~ – 4.32  Timescape – 1.58  Aggressive Beauty – 2.59  Break the Border – 4.17  :  Japanin painos 2013 –終わりの始まり– (2013 – Owari no hajimari -) (Yohio, Daif)  My Merderous Urge  Revolution  二人のストーリー" (Futari no Story)  サクラ、散ル…" (Sakura, Chiru...) (Yohio, Gackt)  Innocence  Last Kiss  On the Verge  Rain ～ 雨に濡れた景色 ～"(Rain -Ame ni nureta keshiki-)  Timescape  Aggressive Beauty  Break the Border
Castelmoron-d’Albret

| Castelmoron-d'Albret |
| --- | --- |
 Castelmoron-d'Albret
 Koordinaatit: 44°40′50″N, 0°00′38″W 
Valtio:  Ranska
Région:  Akvitania
Departementti:  Gironde
Arrondissementti:  Langon
Kantoni:  Monségur
Hallinto:  
 – Asutustyyppi:  Kunta
 – Pormestari:  Claude Hernandez  2008–2014
Pinta-ala:  
 – Kokonaispinta-ala:  0.0376 km²
Korkeus:  37 m–61 m
Väkiluku (2006):  57
 – Väestötiheys:  1 425 as./km²
Aikavyöhyke:  UTC+1
 – Kesäaika:  UTC+2
Postinumero:  33540
Infobox OKVirheellinen NIMI-arvo: 
Castelmoron-d'Albret on kunta Gironden departementissa Akvitanian hallintoalueella Ranskassa. Kunta kuuluu Langonin arrondissementtiin ja Monségurin kantoniin. Kunnassa oli 57 asukasta vuoden 2006 väestönlaskennassa ja väestötiheys oli 1 425 as./km². Castelmoron-d'Albretin pinta-ala on 0,0376 neliökilometriä, ja se on näin ollen pinta-alaltaan Ranskan pienin kunta.
Kunnassa on keskiaikaisia rakennuksia.
Kunnasta on matkaa Caumontiin 1,5 kilometriä, Saint-Martin-du-Puyhin 1,5 km, Rimonsiin 1,6 km, Landerrouet-sur-Séguriin 3,2 km, Neuffonsiin 3,7 km, Mesterrieux’hön 3,9 km ja Cazaugitatiin 4 km.
Väkiluvun kehitys

Castelmoron-d'Albretin väkiluvun kehitys vuodesta 1968 vuoteen 2006:
| Vuosi | Väkiluku |
| --- | --- |
1968: 82
1975: 79
1982: 62
1990: 64
1999: 62
2006: 57
Aiheesta muualla

Wikimedia Commonsissa on kuvia tai muita tiedostoja aiheesta .
Kunta INSEEssä (ranskaksi)
Kunnan kartta[vanhentunut linkki] (saksaksi)
Hamad ibn Jassim Al Thani

| Hamad bin Jassim bin Jaber Al Thani |
| --- | --- |

Qatarin pääministeri
 3. huhtikuuta 2007 – 26. kesäkuuta 2013  
Edeltäjä:  Abdullah ibn Khalifa
Seuraaja:  Abdullah bin Nasser bin Khalifa
Qatarin ulkoministeri
 11. tammikuuta 1992 – 26. kesäkuuta 2013  
Henkilötiedot
Syntynyt: 30. elokuuta 1959 (ikä 65) Doha
Puoliso:  Jawaher Al Thani, 1973-2005 Aljohara bint Fahad, 2008-
Lapset:  15
Tiedot
Uskonto:  sunnilaisuus
Hamad bin Jassim bin Jaber Al Thani (s. 1959) on qatarilainen šeikki, maataan hallitsevan Al Thani -suvun jäsen, joka toimi maansa ulko- ja pääministerinä emiiri Hamad ibn Khalifa al-Thanin aikana. Hänet siirrettiin pois ministerin virasta kesällä 2013, kun emiiri luopui vallasta poikansa Tamim ibn Hamad Al Thanin hyväksi.
Pää- ja ulkoministerin tehtävien lisäksi Hamad bin Jassim johti Quatarin investointivirastoa ja teki huomattavia sijoituksia yli 30 maahan. Ei ole selvää, mikä kaikki on Qatarin valtion omaisuutta, mikä hallitsevan valtaeliitin yksityisomaisuutta.
Hamad bin Jassimilla on loistelias asunto Lontoon Hyde Parkissa ja 15 lasta kahden vaimonsa kanssa.
Hamad bin Jassimin on sanottu olevan kiinnostunut YK:n pääsihteerin paikasta, kun Ban Ki-moonin kausi päättyy 2016.
Aiheesta muualla

Kuvia tai muita tiedostoja aiheesta Hamad ibn Jassim Al Thani Wikimedia Commonsissa
Castelnau-Magnoac

| Castelnau-Magnoac |
| --- | --- |

 vaakuna
 Castelnau-Magnoac
 Koordinaatit: 43°17′44″N, 0°30′29″E 
Valtio:  Ranska
Alue:  Oksitania
Departementti:  Hautes-Pyrénées
Arrondissementti:  Tarbes
Pinta-ala:  
 – Kokonaispinta-ala:  12,6 km²
Väkiluku (2013):  768
 – Väestötiheys:  61,1 as./km²
 
 Kunnan kotisivut 
Infobox OKVirheellinen NIMI-arvo: 
Castelnau-Magnoac on kunta Lounais-Ranskassa Hautes-Pyrénées'n departementissa Oksitanian alueella.
Nähtävyyksiä

Kunnan nähtävyys on kirkko Collégiale de l'Assomption. Kirkon tornit ovat vahvasti linnoitettu. Nykyään torneissa on uskonnollisen taiteen museo. Kirkko kuuluu Ranskan historiallisiin monumentteihin.
Aiheesta muualla

Kuvia tai muita tiedostoja aiheesta Castelnau-Magnoac Wikimedia Commonsissa
Collégiale de l'Assomption
Chayito Valdez

Chayito Valdez vuonna 1975.
María del Rosario Valdez Campos eli Chayito Valdez (28. toukokuuta 1945 Guasave, Sinaloa – 20. kesäkuuta 2016 San Diego, Kalifornia) oli meksikolainen näyttelijä ja meksikolaisen kansanmusiikin laulaja. Hän muutti Los Angelesiin 1982 ja sai Yhdysvaltain kansalaisuuden. 17. syyskuuta 1985 hän vammautui auto-onnettomuudessa ja joutui pyörätuoliin, mutta kykeni pitkän kuntoutuksen jälkeen jatkamaan esiintymisiään. Kesäkuussa 2003 hän kuitenkin sai aivoverenvuodon, joka vei hänet 50 päiväksi koomaan. Hän oli hoidettavana Chula Vistassa pysyvässä vegetatiivisessa tilassa.
Brewsteriitti

Brewsteriittiä
Brewsteriitti on zeoliitteihin kuuluva silikaattimineraalisarja. Ennen vuotta 1997 brewsteriitti tunnistettiin mineraaliksi, mutta vuoden 1997 uudelleenluokittelussa Kansainvälinen mineraloginen unioni (IMA) muutti sen sarjan nimeksi, ja mineraaleille annettiin nimet brewsteriitti-Sr ja brewsteriitti-Ba. Yleisempi brewsteriitti-Sr on vesipitoinen strontium- ja alumiinisilikaatti, (Sr,Ba)2Al4Si12O32 · 10H2O. Vähäisiä määriä bariumia on usein korvaamassa osan strontiumista. Oikea nimi määräytyy hallitsevan alkuaineen mukaan. Mineraalit ovat erotettavissa visuaalisesti, ja sarjan nimeä käytetään siihen asti kun mineraalia ei ole vielä määritetty.
Brewsteriitin ajatellaan yleisesti olevan monokliininen, vaikka optiset tutkimukset ovatkin viitanneet siihen, että se voisi olla trikliininen. Sillä on yksi täydellinen lohkosuunta. Brewsteriitin kiteet ovat prismaattisia. Väriltään mineraali on valkoinen, kelta-valkea tai harmaa, ja vaihtelee läpinäkyvästä läpikuultavaan. Sen kovuus on 5. Brewsteriitti on isomorfinen heulandiitin kanssa.
Brewsteriitti on hydrotermaalinen mineraali, jota esiintyy vulkaniiteissa, kuten basaltissa.
Mineraali on nimetty Sir David Brewsterin mukaan, joka kuvaili sen vuonna 1822.
Aiheesta muualla

Mindat: Brewsteriitti
H&H Tuominen

| H&H Tuominen Oy |
| --- | --- |
Tunnuslause:  Luotettavan laadun takeena jo yli 65 vuotta.
Yritysmuoto:  osakeyhtiö
Perustettu:  1945
Toimitusjohtaja:  Heikki Tuominen
Kotipaikka:  Nurmijärvi, Suomi
Toiminta-alue:  Suomi
Tuotteet:  Vihannekset ja juurekset.
Liikevaihto:  9,0 milj. (2020)
Henkilöstö:  20
Kotisivu:  hhtuominen.fi
Infobox OKVirheellinen NIMI-arvo: 
H&H Tuominen Oy on Nurmijärvellä toimiva perheyritys. Yhtiö harjoittaa vihannesten ja juuresten tukkukauppaa.
Yhtiön toiminta katsotaan alkaneeksi sotien jälkeen vuonna 1945, Pentti Tuomisen aloittaessa perunoiden ja muiden juurestuotteiden välittämisen Lopelta pääkaupunkiseudulle. Asiakkaina olivat pääasiassa torikauppiaat, sekä ruokalat ja laitokset. Nyt asiakkaina ovat kaikenkokoiset elintarvikeliikkeet. Yritys on muuttunut perunan pääkaupunkiseudulle toimittajasta maataloustuotteiden jatkojalostajaksi, pakkaajaksi ja tukkuliikkeeksi.
H&H Tuominen kuuluu korkeimpaan AAA- luottoluokitukseen ja on Kauppalehden menestyjäyritys.
Yritykselle valmistui vuoden 2011 alussa uusi noin 3 000 neliömetrin varasto / logistiikkaterminaali Nurmijärvelle, Ilvesvuoren yritysalueelle. [lähde? ]
Aiheesta muualla

Yrityksen verkkosivut
Gomortegaceae

| Gomortegaceae |
| --- | --- |
 Gomortega keule
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Streptophyta
Kaari::  Versokasvit Embryophyta
Alakaari::  Putkilokasvit Tracheophyta
Luokka::  Siemenkasvit Spermatophyta
Alaluokka::  Koppisiemeniset Angiospermae
Lahko::  Laurales
Heimo::  Gomortegaceae  Reiche
Suvut ja lajit
 Gomortega Gomortega keule (Molina) Baill. 
Katso myös
   Gomortegaceae Wikispeciesissä   Gomortegaceae Commonsissa 
Infobox OKNimi-testi OK: 
Gomortega keule -lajin hedelmiä
Gomortegaceae on kasviheimo koppisiemenisten Laurales-lahkossa, jonka tunnetuin heimo on laakerikasvit (Lauraceae). Heimon ainoa laji on Gomortega keule.
Tuntomerkit

Laji on aromaattinen ja kookkaaksi kasvava puu, jonka lehdet ovat vastakkain, korvakkeettomat ja ehytlaitaiset. Kukinto on terttumainen, mutta päättyy kukkaan. Kukat ovat pieniä ja niiden osat kiinnittyvät pohjukseen osin kierteisesti, osin kiehkuroina; pohjus ei ole maljamainen hypanthium. Kehälehtien määrä vaihtelee 5–9 välillä, tavallisesti niitä on viisi, kuusi tai seitsemän. Heteitä on 7–13, ja ne ovat melko ohutpalhoisia; hetiön ulkopuolella on joutoheteitä. Sikiäin on kehänalainen ja yhdislehtinen eli synkarppinen ja koostuu tavallisesti kahdesta tai kolmesta emilehdestä, harvoin neljästä tai viidestä. Vartalo on tukeva, pystyhaarainen ja luottipintainen. Siemenaihe kiinnittyy kärki-istukkaan, on riippuva ja lähes suora. Hedelmä on luumarjamainen ja tavallisesti yksisiemeninen.
Levinneisyys

Laji kasvaa harvinaisena Keski-Chilessä.
Luokittelu

Lähin sukulaisheimo on Atherospermataceae, jonka kanssa muodostuu Laurales-lahkon evoluutiopuuhun yhteinen haara. Sen ominaisuuksiin ajatellaan kuuluvan muun muassa suomujen peittämät silmut, ainoastaan uloimpien heteiden toimimattomuus (ovat siis joutoheteitä) ja lyhyt emiön vartalo.
Gustaf Filip Creutz (tilanomistaja)

Gustaf Filip Creutz (27. joulukuuta 1855 Pernaja – 25. marraskuuta 1914 Tukholma) oli suomalainen kreivi, tilanomistaja ja valtiopäivämies.
Creutzin vanhemmat olivat kreivi Carl Magnus Creutz ja Hortensia Eugenia Morsing ja puoliso vuodesta 1882 Hortense Maria Jenny Morsing (k. 1954). Hän palveli vapaaehtoisena armeijassa ja opiskeli Helsingin junkkarikoulussa, mutta ryhtyi sitten hoitamaan isänsä kuoltua Malmgårdin kartanoa. Creutz joutui ensimmäisen sortokauden aikana 1903 lähtemään maanpakoon Ruotsiin, mutta  pääsi palaamaan sieltä takaisin Suomeen.
Greutz oli aatelissäädyssä edustaja valtiopäivillä 1894, 1899, 1900 ja 1905–1906.
Guang’an

| Guang’an (kiin>  广安市, Guǎng'ān Shì) |
| --- | --- |
 Guang’anin sijainti Sichuanin maakunnassa.
 Koordinaatit: 30°27′50″N, 106°38′11″E 
Valtio:  Kiina
Maakunta:  Sichuan
Hallinto:  
 – Hallinnon tyyppi:  prefektuuritason kaupunki
Pinta-ala:  
 – Kokonaispinta-ala:  6 344 km²
Väkiluku (2010):  3 205 476
Aikavyöhyke:  UTC+8
Postinumero:  638000
Suuntanumero(t):  0826
Rekisterikilpi:  川X
 
 www.guang-an.gov.cn 
Infobox OKVirheellinen NIMI-arvo: 
Guang’an (kiin. 广安市, pinyin: Guǎng'ān Shì) on prefektuuritason kaupunki Kiinan Sichuanin maakunnan itäosassa. Kaupungin pinta-ala on 6 344 neliökilometriä ja väkiluku noin 3,2 miljoonaa (vuonna 2010). Kaupungin keskusta sijaitsee linnuntietä noin 250 kilometriä maakunnan pääkaupunki Chengdusta itään.
Kaupunki rajoittuu pohjoisessa Dazhoun ja Nanchongin, sekä lännessä Suiningin prefektuuritason kaupunkeihin. Etelässä naapurina on maakuntatasolla oleva Chongqingin itsehallinnollinen kunta.
Hallinnollinen jako

Piirikuntatasolla kaupunki jaetaan kateen kaupunkipiiriin, yhteen piirikuntatason kaupunkiin ja kolmeen piirikuntaan.
| Guang’anin hallinnollinen jako piirikuntatasolla |
| --- | --- | --- | --- | --- | --- | --- |

| # | Nimi | Kiinan kirjoitusmerkit | Pinyin | Väliluku (2010) | Pinta-ala (km²) | Tiheys (/km²) |
| 1 | Guang’an (kaupunkipiiri) | 广安区 | Guǎng'ān Qū | 858 159 * | 1 ,533,65 * | 559,6 * |
| 6 | Qianfeng (kaupunkipiiri) | 前锋区 | Qiánfēng Qū |  |  |  |
| 2 | Huaying (kaupunki) | 华蓥市 | Huāyíng Shì | 278 359 | 425,77 | 653,8 |
| 3 | Yuechi | 岳池县 | Yuèchí Xiàn | 778 639 | 1 477,69 | 526,9 |
| 4 | Wusheng | 武胜县 | Wǔshēng Xiàn | 585 624 | 955,85 | 612,7 |
| 5 | Linshui | 邻水县 | Línshuǐ Xiàn | 704 695 | 1 908,45 | 369,2 |
* Osa alue Guang’anin kaupunkipiiristä tuli Qianfengin kaupunkipiiriksi vuonna 2013, joten Guang’anin luvut sisältää molemman piirin lukuja.
Galleria

Kivimetsää Huayingin kaupungissa.
Maisemaa Wushengin piirikunnassa.
Aiheesta muualla

Kuvia tai muita tiedostoja aiheesta Guang’an Wikimedia Commonsissa
Travelchinaguide.com: Guang'an Travel Guide (englanniksi)
H.E.A.T

| H> E.A.T |
| --- | --- |
 H.E.A.T esiintymässä Tampereella kesäkuussa 2014.
Tiedot
Toiminnassa:  2007–
Tyylilaji:  Hard Rock, AOR, Melodic Rock
Kotipaikka:   Upplands Väsby, Ruotsi
Laulukieli:  englanti
Jäsenet:  Kenny Leckremo,  laulu   Dave Dalone,  kitara   Jimmy Jay,  basso   Don Crash,  rummut   Jona Tee,  kosketinsoittimet  
Entiset jäsenet:  Erik Grönwall,  laulu   Eric Rivers,  kitara  
Levy-yhtiö:  GAIN/Sony Music (Sweden)   Edel AG (Europe)   Avalon Marquee (Japan)  
Aiheesta muualla
Kotisivut
Infobox OKNimi-testi OK: 
H.E.A.T on ruotsalainen Hard Rock-yhtye. Se perustettiin Upplands Väsbyssä tammikuussa 2007 yhdistämällä yhtyeet Dream (Jona Tee, Dave Dalone, Kenny Leckremo) ja Trading Fate (Don Crash, Jimmy Jay, Eric Rivers). Vuonna 2008 yhtye allekirjoitti levytyssopimuksen Peter Stormaren levy-yhtiön StormVoxin kanssa ja yhtyeen debyyttialbumi H.E.A.T julkaistiin samana vuonna.
H.E.A.T on toiminut Toton, Sabatonin ja Alice Cooperin lämppärinä. Yhtye on myös äänestetty vuoden parhaaksi artistiksi, se tuli ulos ruotsalaisen P4 Dist -radioaseman kautta.selvennä Vuonna 2009 yhtye osallistui Ruotsin euroviisukarsintoihin kappaleella ”1000 Miles” ja pääsi Melodifestivalenin finaaliin asti. Yhtye toimi Edguyn avaajana tammikuussa 2009.
2. helmikuuta 2010 H.E.A.T julkaisi EP:n Beg, Beg, Beg, joka sisältää kappaleet ”Beg, Beg, Beg”, ”Tonight” ja ”Living in a Memory”. Yhtyeen toinen studioalbumi, Freedom Rock, julkaistiin Japanissa 21. huhtikuuta 2010, Pohjois-Euroopassa (Ruotsi, Norja, Tanska, Suomi, Islanti ja Venäjä) 12. toukokuuta 2010 ja Euroopassa 28. toukokuuta 2010. Kesäkuussa 2010 laulaja Kenny Leckremo lähti yhtyeestä. Uudeksi laulajaksi valittiin Erik Grönwall. Loppuvuoden 2010 ja vuoden 2011 yhtye työsti kappaleita kolmannelle albumille, joka kantaa nimeä Address the Nation. Kyseinen albumi julkaistiin maaliskuussa 2012. Toinen kitaristi Dave Dalone lähti yhtyeestä alkuvuodesta 2013. H.E.A.T:n neljäs levy, Tearing Down the Walls, julkaistiin huhtikuussa 2014.
Lokakuussa 2020 yhtye ilmoitti että laulaja Erik Grönwall jättää yhtyeen ja uudeksi laulajaksi palaa alkuperäinen laulaja Kenny Leckremo.
Kokoonpano > Nykyiset jäsenet

Kenny Leckremo – laulu (2007-2010, 2020-)
Dave Dalone – kitara, taustalaulu (2007-2013, 2016-)
Jimmy Jay – basso, taustalaulu (2007-)
Don Crash – rummut, taustalaulu (2007-)
Jona Tee – kosketinsoittimet, taustalaulu (2007-)
Kokoonpano > Entiset jäsenet

Erik Grönwall – laulu (2010–2020)
Eric Rivers (Erik Hammarbäck) – Kitara, taustalaulu (2007-2016)
Diskografia > Studioalbumit

H.E.A.T (2008)
Freedom Rock (2010)
Address the Nation (2012)
Tearing Down the Walls (2014)
Into the Great Unknown (2017)
H.E.A.T. II (2020)
Force Majeure (2022)
Diskografia > Singlet

1000 Miles (2009)
Keep on Dreaming (2009)
Beg, Beg, Beg (2010)
Living on the Run (2012)
A Shot at Redemption (2014)
Rise (2019)
Come Clean (2020)
Dangerous Ground (2020)
One by One (2020)
Back to Life (2020)
Nationwide (2022)
Back to the Rhythm (2022)
Hollywood (2022)
Freedom (2023)
Diskografia > EP:t

Beg, Beg, Beg (2010)
A Shot at Redemption (2014)
Diskografia > Livealbumit

Live in London (2015)
Live at Sweden Rock Festival (2019)
Guilfordin piirikunta

Guilfordin piirikunta (engl. Guilford County) on Yhdysvaltojen Pohjois-Carolinan osavaltiossa sijaitseva piirikunta. Sen väkiluku oli 541 299 vuonna 2020, tehden siitä asukasmäärältään Pohjois-Carolinan kolmanneksi suurimman piirikunnan. Piirikunnan hallintokeskus on Greensboron kaupunki. Piirikunta on perustettu vuonna 1771.
Kuvia piirikunnasta

Greensboron kaupunkia.
Guilfordin piirikunnan oikeustalo.
Aiheesta muualla

Kuvia tai muita tiedostoja aiheesta Guilfordin piirikunta Wikimedia Commonsissa
Brezno

| Brezno |
| --- | --- |
 Breznon keskusaukio
 vaakuna
 Brezno
 Koordinaatit: 48°48′14″N, 19°38′37″E 
Valtio:  Slovakia
Alue (kraj):  Banská Bystrican alue
Piiri:  Brezno
Hallinto:  
 – Kaupunginjohtaja:  Jaroslav Demian
Pinta-ala:  
 – Kokonaispinta-ala:  121,957 km²
Korkeus:  486 - 2 043 (ka 498) m
Väkiluku (2011):  21 894
Aikavyöhyke:  UTC+1
 – Kesäaika:  UTC+2
Postinumero:  97 701
Suuntanumero(t):  +421-48
 
 www.brezno.sk 
Infobox OKVirheellinen NIMI-arvo: 
Brezno (saks. Bries(en), unk. Breznóbánya) on kaupunki Banská Bystrican alueella, Slovakiassa, maan keskiosassa, 45 km Banská Bystricasta länteen. Kaupungin asukasluku oli 21 894 vuonna 2011.
Sen pinta-ala on 122 km². Vuoden 2001 väestönlaskennan mukaan [lähde? ] asukkaista 92,9 % oli slovakkeja; vähemmistöryhmiä olivat romaanit (4,6 %), tšekit (0,8 %) ja unkarilaiset (0,2 %). Uskonnoltaan 66,9 % ilmoitti olevansa roomalaiskatolilaisia, 8,6 % luterilaisia ja kreikkalaiskatolisia 1,0%. 18,5 % ei ilmoittanut mitään uskontoa.
Aiheesta muualla

Kuvia tai muita tiedostoja aiheesta Brezno Wikimedia Commonsissa
Kaupungin verkkosivusto
Gustaf Ferdinand Sourander

Gustaf Ferdinand Sourander (29. huhtikuuta 1817 Pori – 1. tammikuuta 1905 Helsinki) oli suomalainen juristi, senaatin oikeusosaston esittelijäsihteeri ja valtioneuvos.
Souranderin vanhemmat olivat porilainen kauppias ja laivanvarustaja Jakob Sourander (1780–1856) ja Anna Maria Moliis (k. 1851). Hän kävi Porin triviaalikoulua ja pääsi ylioppilaaksi 1834 yksityistodistuksella. Sourander suoritti Helsingin yliopistossa tuomarintutkinnon 1839 ja sai varatuomarin arvon 1842.
Sourander oli senaatin oikeusosastolla ylimääräisenä kopistina vuodesta 1842, vakinaisena kopistina vuodesta 1846, kanslistina vuodesta 1853, protokollasihteerinä vuodesta 1856 ja viimeksi esittelijäsihteerinä 1862–1882. Hän erosi virasta 1882 ja sai samana vuonna valtioneuvoksen arvon.
Gustaf Ferdinand Sourander oli naimisissa 1850–1900 Alexandra Elisabet Björkmanin (k. 1900) kanssa. Heidän poikiaan olivat Janakkalan tuomiokunnan kihlakunnantuomari Gustaf Jakob Sourander (1850–1923), postihallituksen reviisori Johan Wilhelm Sourander (1859–1915) ja tie- ja vesikulkulaitosten ylihallituksen insinööri Karl Hjalmar Sourander (1870–1942).